**Пројекат Еразмус+ Стратешког партнерства КА201**

**„21st century skills and CLIL for learning about Cultural heritage“**

**Akronim: CLIL4CH**

**КОНКУРС ЗА УЧЕНИКЕ ОСНОВНЕ ШКОЛЕ „ЖАРКО ЗРЕЊАНИН“**

**Услови конкурса**:

1. Ученик похађа током школске 2022/2023. осми разред;

2. Ученик има примерно владање (5);

3. Ученик познаје енглески језик, што доказује прилагањем сертификата (уколико га поседује) или кроз израду теста и интервју за проверу познавања поменутог језика, чиме је у могућности да учествује у активностима пројекта;

4. Ученик поседује информатичку писменост коју може да примени у процесу мобилности што потврђује израдом теста,

5. Ученик је спреман да пре мобилности похађа припремне активности: радионице језичке и културолошке у школи и/или путем онлине радионица у случају неповољне епидемиолошке ситуације због пандемије Ковид-19;

6. Ученик је спреман да након мобилности учествује у активностима ширења својих знања и искустава са мобилности (радионице, трибине и остали догађаји);

7. Ученик је спреман да буде домаћин ученику из партнерске земље;

8. Ученик треба да напише кратко мотивационо писмо (не дуже од једне куцане странице) у коме образлаже зашто жели да учествује у пројекту и на који начин ће допринети успешној реализацији пројекта,

**Одабир ученика**

Комисија коју ће именовати Пројектни тим школе ће одабрати 5 ученика који ће учествовати у пројекту на основу следећих критеријума:

• Учешће у активностима пројекта на часовима двојезичне наставе на тему родне равноправности и жена у науци(максималан број бодова 30)

• пријава за учешће у активностима пројекта током мобилности у Новом Саду (максималан број бодова 10)

• Број бодова на основу процене наставника информатике и рачунарства о информатичкој писмености ученика (максималан број бодова 10)

• Процена знања и комуникативности ученика од стране наставника енглеског језика на тесту за процену знања енглеског језика (максималан број бодова 30)

• Процена квалитета мотивационог писма од стране пројектног тима (максималан број бодова 20)

**Максималан** број бодова које ученик може да оствари је 100.

Резултати ће бити објављени **22.09.2022.у 13** часова на сајту школе и на ФБ страници школе.

**Учешће ученика у пројекту**

• Одабрани ученици и њихови родитељи ће потписати Уговор о учењу и пратеће анексе Еразмус+ пројекта

• Ученик је обавезан да похађа радионице за културолошку, језичку припрему које ће бити реализоване у школи и/или путем онлине радионица у случају неповољне епидемиолошке ситуације због пандемије Kовид-19.

• Ученик и родитељи треба благовремено да обезбеди важећи пасош, испуне услове за путовање у Италију, потпишу сагласност за путовање у иностранство и сагласност за фотографисање.

Трошкови пута, смештаја, исхране и осигурања су покривени из средстава пројекта.

**Конкурс је отворен од 09.09.2022. до 15.09.2022.**

**Начин пријављивања**: пријавни формулар заједно са мотивационим писмом пронаћи на сајту школе (линк упитника https://docs.google.com/forms/d/e/1FAIpQLSdh5K1CDmytIBQ8SvkoDvFMBgqc2m1i-Xh3UdymdF-VrFtTrQ/viewform).

Након пријаве ученици ће добити термине провере знања из енглеског језика и информатичке писмености.